b'\n_START_ARTICLE_\nWing Commander: Prophecy\n_START_SECTION_\nZgodba\n_START_PARAGRAPH_\nMinilo je skorajda 20 let od uni\xc4\x8denja planeta Kilrah, domovine rase Kilrathi. Teranska konfederacija po\xc4\x8dasi za\xc4\x8denja z demobilizacijo in prenovo vojske, pri \xc4\x8demer je glavnina sredstev namenjena za izgradnjo novih super-letalonosilk razreda Midway, ki je \xc5\xbeivljenjski projekt komodorja Christopherja Blaira. Prva tovrstna ladja z imenom Midway ravnokar za\xc4\x8denja s preizkusno vo\xc5\xbenjo, ko prispe klic v sili Kilrathijeve kri\xc5\xbearke v sestavu H\xe2\x80\x99rekkah. Po kon\xc4\x8dani izvidni\xc5\xa1ki misiji postane znano, da je nova nezemeljska rasa s kodnim imenom Nephilim vdrla v znani prostor Vesolja in za\xc4\x8dela na\xc4\x8drtno uni\xc4\x8devati tako \xc4\x8dlove\xc5\xa1ke kot tudi Kilrathijeve postojanke in vojno ladjevje. Zaradi izjemne mo\xc4\x8di sovra\xc5\xbenega ladjeva Midway preide v obrambni polo\xc5\xbeaj._NEWLINE_V upanju za opozoritev \xc5\xa1taba konfederacije Casey in Blair posku\xc5\xa1ata prevzeti nadzor nad zapu\xc5\xa1\xc4\x8deno komunikacijsko postajo konfederacije. Blaira nezemljani sicer ugrabijo, vendar Casey uspe obraniti postajo, opozorilo pa je tako poslano. Naslednje pomembne misije se odvijajo v sistemu T\xe2\x80\x99lan Meth, kjer morajo piloti Midwaya pomagati v obrambi Kilrathijevih kolonij pred invazijo. Med tem Casey izve resnico o kruti smrti svojega o\xc4\x8deta, enega od herojev v vojni med \xc4\x8dlove\xc5\xa1tvom in raso Kilrathi. V eni izmed misij Casey zavrne predlog poboja Kilrathijevih pilotov s strani o\xc4\x8detovega kolega, zaradi \xc4\x8desar slednji potem ponudijo pomo\xc4\x8d pri obrambi Midwaya. Na koncu marinci uspejo zavzeti Kilrathijevo vesoljsko postajo, ki je slu\xc5\xbeila kot glavni \xc5\xa1tab sovra\xc5\xbenih sil v sistemu, ter re\xc5\xa1ijo edinega pre\xc5\xbeivelega \xc4\x8dlove\xc5\xa1kega ujetnika, Blaira._NEWLINE_Po prispelih okrepitvah konfederacijske sile preidejo v ofenzivo. Casey vodi napad na sovra\xc5\xbeno vojno ladjo, ki nosi super-oro\xc5\xbeje v obliki masivnega plazemskega topa. Kopijo oro\xc5\xbeja nato namestijo na Midway, s katerim uspejo uni\xc4\x8diti celotno preostalo sovra\xc5\xbeno floto v sistemu. Zaradi nekompatibilnosti tehnologijo misel na ponovno uporabo oro\xc5\xbeja opustijo._NEWLINE_Zadnje misije se odvijajo v sistemu Kilrah, kjer se nahaja izvorna \xc4\x8drvina sovra\xc5\xbenih sil. Casey z najbolj\xc5\xa1imi piloti spremljevalci in marinci uspe uni\xc4\x8diti \xc5\xa1est hladilnih stolpov portala, ki vzdr\xc5\xbeujejo \xc4\x8drvino v stabilnem stanju, zadnjega pa uni\xc4\x8di Blair, ki pa zaradi soo\xc4\x8denja z glavno vodjo sovra\xc5\xbene invazije ne uspe pobegniti pred eksplozijo. \xc4\x8crvina se tako popolnoma zapre, s \xc4\x8dimer je prepre\xc4\x8den prihod novih invazijskih sil, Casey pa postane novi konfederacijski heroj.'